Finnari

Finnari () on kylä Salon kaupungin Särkisalossa. Kylä sijaitsee Särkisalon mantereen puoleisessa osassa.

Finnari sijaitsee Finnarinselän rannalla Falkin ja Aisbölen välissä. Kylä rajoittuu pohjoisessa Makarlanjärveen. Kylän alue on varsin mäkistä ja lähinnä metsää.

Finnarissa on kaksi hiidenkiuasta. Ensimmäinen maininta Finnarin kylästä on vasta vuodelta 1540. Finnari on päätynyt 1800-luvun aikana pitkälti Falkin isännän omistukseen, joka jakoi kylän kaksi kantatilaa pienemmiksi tiloiksi yhdistäen osan pelloista omiin maihinsa. Nykyisin valtaosa Finnarin pelloista on muutettu metsiksi ja kylän rannat rakennettu täyteen kesämökkejä. 

Lähteet

Luokka:Särkisalon kylät